《寄舅氏》
宋代·廖行之

北山结斋处，爽垲非嚣沙。
开轩寻丈间，四座情誾誾。
君无挟长态，我亦忘等伦。
终朝究道艺，得趣何其真。
一从分携去，声迹如参辰。
相望远十舍，诲席无由亲。
秋高鳌峰秀，得助尤清新。
明珠不分锡，何以尉吾贫。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。